Най-прекрасният човек на света
Най-прекрасният човек на света () е роман на британския писател Робърт Ранкин. Книгата е издадена през 1995 г. и е последната част от трилогията „Корнилиъс Мърфи“, продължение на романите „The Book of Ultimate Truths“ и „Raiders of the Lost Car Park“.

Централна позиция в историята на романа заема 14-годишното момче Норман, което умира докато се опитва да призове демон, който да му даде криле. Всъщност Норман е убит от баща си, който пада върху него, докато се опитва да лети с помощта на изкуствени криле. След като умира, вместо да попадне в рая или ада, Норман е нает от Компанията за универсални прераждания. Компанията е създадена, след като Бог затворил ада, тъй като никой човек не може да спази десетата божия заповед.

По време на престоя си в Компанията за универсални прераждания Норман научава, че някой е успял да научи как след смъртта да се връща към живота. Така умрелите могат да бъдат прераждани, отново на тяхната истинска рождена дата, като запазват всички натрупани знания. Така човек може да стане най-прекрасният човек на света или може би самия дявол.

Английски романи
Фентъзи романи
Книги от 1995 година